شێوازی نووسینی ھەواڵ

شێوازی نووسینی ھەواڵ، شێوازی ھەواڵ یان شێوازی ڕۆژنامەوانی (بە ئینگلیزی: News style) ئەو شێوازە پەخشانەیە کە بۆ ڕاپۆرتکردنی ھەواڵ لە میدیاکانی وەک ڕۆژنامە و ڕادیۆ و تەلەڤیزیۆندا بەکاردێت.

نووسینی ھەواڵ ھەوڵ دەدات وەڵامی ھەموو پرسیارە بنەڕەتییەکان بداتەوە دەربارەی ھەر ڕووداوێکی دیاریکراو «کێ، چی، کەی، لە کوێ، بۆچی و چۆن» لە کردنەوەی وتارەکە. ئەم شێوە پێکھاتەیە ھەندێ جار بە «ھەڕەمی ھەڵگەڕاو» ناودەبرێت، بۆ ئاماژەدان بە کەمبوونەوەی گرنگی زانیاری لە پەرەگرافەکانی دواتردا.

ھەروەھا چیرۆکەکانی ھەواڵ بەلایەنی کەمەوە یەکێک لەو تایبەتمەندییە گرنگانەی خوارەوەی تێدایە کە پەیوەندی بە بینەری مەبەستەوە ھەیە:
 نزیکی
 بەرچاوبوون
 کات
 بەرژەوەندی مرۆڤ
 نامۆیی
 دەرئەنجام

 سەرچاوەکان 

پۆل:ڕۆژنامەوانی
پۆل:ستانداردەکانی ڕۆژنامەگەری